Ritratt: WHO .td_uid_2_611e85cfa9ca5_rand.td-a-rec-img{text-align:left}.td_uid_2_611e85cfa9ca5_rand.td-a-rec-img img{margin:0 auto 0 0} L-Unjin Maltija għall-Infermiera u l-Qwiebel (MUMN) qalet li s-sistema kompjuterizzata biex jitqassmu l-mediċina hija falluta. Din is-sistema swiet lill-Gvern €25 miljun. L-MUMN tat 11-il ġurnata ċans biex jiżżarmaw dawn is-sistemi kompjuterizzati u l-mediċini jerġgħu jkunu disponibbli għall-infermiera biex nibdew jitqassmu kif kienu qabel. Dan il-proġett pilota kien f'żewġ wards, l-M5 u l-Urology 2. L-irwol taż-żewġ kompjuters kbar bl-isem ta' Mario u Sophia kien li jqassam il-mediċini lill-pazjenti u kienu ġew installati f'Diċembru 2017. Fi stqarrija l-MUMN qalet li għal sentejn sħaħ dawn is-sistemi kellhom diversi ħsarat u mhux l-ewwel darba li qassmu l-mediċini ħażin lill-pazjenti bil-konsegwenza li l-infermiera jkollhom jiċċekkjaw għal iktar minn darba f'mediċini qed jingħataw il-pazjenti u d-doża tagħhom. Ġie spjegat li dawn il-kompjuters mekkanizzati jieħdu ħafna spazju u l-infermiera ma kellhomx aċċess għall-mediċina għalhekk kien hemm okkażjonijet fejn dawn kellhom imorru jiddobbaw minn wards oħra madwar l-isptar Mater Dei. Problema oħra kienet li jekk t-tobba kienu jordnaw xi mediċini urġenti lill-pazjenti, dawn ma kellhomx aċċess għalihom. Ġie rrappurtat li Mario l-kompjuter ġieli waqaf jaħdem ħesrem u l-infermiera ma kellhomx mediċini x'jagħtu lill-pazjenti bil-konsegwenza li jkollhom imorru jiddubbaw minn wards oħra. L-MUMN spjegat li minn din il-ward ikun hemm ħafna talbiet għal transfers u qalet li bħalissa hemm tmien postijiet vakanti. Il-Unjin kompliet li min-naħa tagħha ġibdet l-attenzjoni ħafna drabi u kemm-il darba kienu jgħidulhom li se jindirizzaw dawn il-problemi jew li dawn il-problemi jieħdu ż-żmien biex jissolvew. Apparti din id-direttiva l-MUMN qalet li f'ward M5, kien hemm kuntrattur li qiegħed jipprovdi l-oġġetti li jntużaw darba biss u qalu li dan il-proġett kien wieħed fallut għax ħafna drabi dan qiegħed jinjora t-talbiet tal-infermiera. Komplew li din id-direttiva qatt ma kienet diskussa mal-unjin għax kieku ma kinux jaċċettaw. L-MUMN qalet li l-infermiera mhux se jkunu qed jagħmlu l-ebda xogħol mal-kuntrattur u saħqu li l-infermiera għandhom jużaw is-sistema tal-isptar. Komplew li jekk dan ma jiġrix, il-ward se tkun magħluqa u ma jidħlux aktar pazjenti. .td_uid_3_611e85cfa9f6d_rand.td-a-rec-img{text-align:left}.td_uid_3_611e85cfa9f6d_rand.td-a-rec-img img{margin:0 auto 0 0}